
Ministru kabineta rīkojums Nr. 572
Rīgā 2025. gada 19. septembrī (prot. Nr. 37 3. §)
Par finansējuma piešķiršanu Aizsardzības ministrijas organizētā projektu konkursa "Atbalsts Latgales informatīvās telpas stiprināšanai" īstenošanai
· 1. Lai stiprinātu Latgales un austrumu pierobežas informatīvo telpu un veicinātu pierobežā dzīvojošo Latvijas iedzīvotāju noturību pret Krievijas dezinformāciju un gatavību aizsargāt valsti, kā arī pamatojoties uz likuma "Par valsts budžetu 2025. gadam un budžeta ietvaru 2025., 2026. un 2027. gadam" 48. pantu, Aizsardzības ministrijai 2025. gadā no budžeta programmas 30.00.00 "Valsts aizsardzības politikas realizācija" piešķirt finansējumu līdz 95 152 euro apmērā šādu plašsaziņas līdzekļu un nevalstisko organizāciju projektu īstenošanai:
· 1.1. sabiedrības ar ierobežotu atbildību "BALVU VADUGUNS" (reģ. Nr. 43203002982) laikraksta "Vaduguns" projektam "Neatdosim ne centimetru" – 10 000 euro;
· 1.2. sabiedrības ar ierobežotu atbildību "Divu krastu radio" (reģ. Nr. 50003820811) projektam "Mūsu aizsardzībai" – līdz 9990 euro;
· 1.3. sabiedrības ar ierobežotu atbildību "Latgales reģionālā televīzija" (reģ. Nr. 42403004703) projektam "Tuvplānā: drošība" – 10 000 euro;
· 1.4. sabiedrības ar ierobežotu atbildību "LER8" (reģ. Nr. 51503017321) laikraksta "Ezerzeme" un biedrības "Krāslavas rajona partnerība" (reģ. Nr. 40008107328) projektam "Sadarbojoties stiprinām Austrumu robežu" – 10 000 euro;
· 1.5. sabiedrības ar ierobežotu atbildību "Vietējā" (reģ. Nr. 41503032507) laikraksta "Vietējā Latgales Avīze" projektam "Droša informācija – droša robeža" – 5500 euro;
· 1.6. biedrības "Cita Daugavpils" (reģ. Nr. 40008319189) projektam "Drošas apkaimes: Daugavpils pilsētas apkaimju kopienu stiprināšana noturībai miera laikā" – 9730 euro;
· 1.7. biedrības "DAMEDIA" (reģ. Nr. 40008282670) jeb chayka.lv projektam "Ne tikai ar ieroci: Latgales sargi" – 10 000 euro;
· 1.8. biedrības "Esi vasals" (reģ. Nr. 40008174085) projektam "Informēts un noturīgs: Latgale stāsta par aizsardzību" – 9940 euro;
· 1.9. Latgaliešu kultūras biedrības (reģ. Nr. 40008005063) projektam "Uzspēlēsim: Kas? Kur? Kad?" – 10 000 euro;
· 1.10. biedrības "LgSC" (reģ. Nr. 40008095461) ziņu portāla lakuga.lv projektam "Kai sorguot?" – līdz 9992 euro.
· 2. Aizsardzības ministrijai noslēgt vienošanos ar katru šā rīkojuma 1. punktā minēto plašsaziņas līdzekli un nevalstisko organizāciju, paredzot piešķirto līdzekļu izlietojuma kontroli un nosakot, ka projekts tiek īstenots 2025. gadā un ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīgi šā rīkojuma 1. punktā minētie plašsaziņas līdzekļi un nevalstiskās organizācijas.

